Luis Antonio de Villena

Luis Antonio de Villena (Madril, Espainia, 1951ko urriaren 31) gaztelaniazko idazlea da, poeta, narratzailea eta saiakera-idazlea. Idazkera intelektual preziosista landu zuen hasieran, baina bizi-grina eta literatura-jakintza batzen duten poema-bildumak argitaratu zituen gero.

 Bizitza eta lanak 
Filosofia- eta letretako-ikasketak egin zituen eta 1971n argitaratu zuen bere lehen liburua, Sublime solarium poema-bilduma. Haren ondoren El viaje a Bizancio (1970, «Bidaia Bizantziora»), Hymnica (1979) eta Huir del invierno (1981, «Negutik ihesi») etorri ziren. Azken liburu horrek Espainiako Kritikaren Saria jaso zuen. Bere obra lirikoa Poesia 1970-1984 liburuan dago bilduta.

Kontakizun-liburuen artean aipagarriak dira Amor pasión (1983, «Amodio grina»), Chicos (1989, «Mutikoak») eta En el invierno romano (1986, «Erromako neguan»), beste batzuen artean. Eleberriei dagokienez, Fuera del mundo (1992, «Munduaz kanpo»), Divino (1994, «Jainkozkoa»), El burdel de Lord Byron (1995, «Lord Byronen burdela»), eta El charlatán crepuscular (1997, «Berritsu ilunabarreko») ditu aipagarrienak. Azkeneko horretan Oscar Wilderen bizitza aztertzen du. Lehenago ere bazuen irlandar idazleari buruzko saiakera bat argitaratua.

Bestalde, saiakeren artean, Dados, amor y clérigos (1978, «Dadoak, amodioa eta elizgizonak»), Corsarios de guante amarillo (1983, «Eskularru horiko kortsarioak»), Leonardo da Vinci (1993) eta Carne y tiempo (1995, «Haragia eta denbora») ditu garrantzitsuenak. Azkeneko horretan Konstantino Kavafis poeta du aztergai.

 Idazlanak 
 Poesia 

 Narratiba 

 Saiakera 

 Erreferentziak 

Kategoria:Madrildarrak
Kategoria:Espainiako poetak
Kategoria:Gaztelaniazko idazleak
Kategoria:Espainiako eleberrigileak
Kategoria:Espainiako ipuingileak
Kategoria:Espainiako saiakeragileak
Kategoria:Gizon homosexualak
Kategoria:LGBT literatura
Kategoria:Movida Madrileñaren literatura